Рәсәй бейеүсеһе Илзе Лиепа Британия балетмейстеры тураһында былай тип яҙа: «инглиз балет театрына нигеҙ һалыусы — сэр Фредерик Аштон — инглиз балетына нигеҙ һалыусы ғына түгел, шулай уҡ хореография сәнғәтен үҫтереү юлында күп кенә күренекле асыштар яһаусы ла. Ул йөҙҙән ашыу балет ҡуя, һоҡланғыс артистарҙың һәм хореографтарҙың тотош плеядаһын тәрбиәләй». Шулай уҡ уны образлы итеп  «Балеттағы Шопен» тип атай, уның эштәре романтик һәм шул уҡ ваҡытта ирониялы. Бынан тыш, уның сәнғәте асылында бик инглизсә һәм бөтә донъяла яратыла.